
Allah, dž. š., rekao je:  “I svaki od vas će do njega stići! Gospodar tvoj se sigurno tako obavezao!” (Merjem, 71) Šta se podrazumijeva pod “stizanjem ili dospijećem do njega”?


* 
* 
* 
* 
* 
* 
* 

 
Šta se podrazumijeva pod stizanjem ili dospijećem do njega?

U vezi sa značenjem izraza “stizanje ili dospijeće do njega”, komentatori Kur’ana imaju dva mišljenja:


1. Jedni kažu da je to prelazak preko Sirat ćuprije (koja vodi preko Džehennema), jer je to, bez sumnje, jedan vid stizanja ili dospijeća. Allah, dž. š., kaže: “A kad stiže do vode medjenske, zateče oko nje mnoge ljude kako napajaju stoku.” (El-Kasas, 23) Jasno je da on nije ušao u vodu, nego je bio pored nje, tj. blizu nje.


2. Drugi kažu da je to ulazak u vatru (***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")***) i da, prema ovom mišljenju, nema nijednoga ljudskog bića koje neće ući u Vatru. Poslanikove, ﷺ, riječi: “Niko od onih koji su dali prisegu (Poslaniku na pokornost) ispod drveta (na Akabi), neće ući u Vatru (Džehennem)”, odnose se na to da neće u nju ući i doživjeti patnju i poniženje, ali će u nju ući kako bi se ispunila zakletva Allahova, dž. š.: “I svaki od vas će do njega stići!” (Merjem, 71)


Iz fetvi i predavanja šejha Muhammeda b. Saliha el-Usejmina


